**

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

Gradsko Vijeće

Klasa: 320-01/22-01/03

Urbroj: 2181-7-05-02/4-23-4

Omiš, 5.10.2023. godine

Na temelju članka 39. stavka 2. Zakona o poljoprivrednom zemljištu u vlasništvu Republike

Hrvatske („Narodne novine“ br. 20/18, 115/18 i 98/19) i članka 30. Statuta Grada Omiš (Službeni glasnik Grada Omiša br. 2/21) Gradsko vijeće Grada Omiša na 22. sjednici održanoj dana 11.10. 2023.godine, donijelo je

**ODLUKU**

**o osnivanju i imenovanju Povjerenstva za uvođenje u posjed poljoprivrednog zemljišta u vlasništvu Republike Hrvatske na području Grada Omiša**

**I.**

Ovom Odlukom osniva se i imenuje Povjerenstvo za uvođenje u posjed zakupnika poljoprivrednog zemljišta u vlasništvu Republike Hrvatske na području Grada Omiša ( u daljnjem tekstu: Povjerenstvo za uvođenje u posjed). Povjerenstvo za uvođenje u posjed čine tri člana: po jedan predstavnik pravne, geodetske i agronomske struke.

**II.**

U Povjerenstvo za uvođenje u posjed poljoprivrednog zemljišta u vlasništvu Republike Hrvatske na području Grada Omiša imenuju se:

1. Martino Baković, predstavnik geodetske struke,
2. Žarko Kovačić, predstavnik agronomske struke,
3. Ruža Jolić, predstavnik pravne struke.

**III.**

Povjerenstvo za uvođenje u posjed poljoprivrednog zemljišta na osnovi Ugovora o zakupu poljoprivrednog zemljišta u vlasništvu države na području Grada Omiša ( u daljnjem tekstu: Ugovor), zakupnika uvodi u posjed u roku od 30 dana od sklapanja Ugovora, odnosno po skidanju usjeva.

**IV.**

Povjerenstvo za uvođenje u posjed iz članka 2. ove Odluke obavlja i slijedeće zadatke:

- Uvodi zakupnika u posjed u roku od 30 dana od dana sklapanja Ugovora o zakupu, odnosno po skidanju usjeva;

- Sastavlja zapisnik o uvođenju u posjed;

- Preuzima zemljište u posjed po prestanku ugovora o zakupu, odnosno po skidanju usjeva, odnosno plodova;

- Obavlja i druge poslove utvrđene Zakonom o poljoprivrednom zemljištu („Narodne novine“ br. 20/18, 115/18 i 98/19).

**V.**

Ako uvođenje u posjed nije moguće jer dosadašnji posjednik odbija izaći iz posjeda ili odbija predati posjed, Povjerenstvo za uvođenje u posjed je isto dužno proslijediti, s prijedlog naplate i predaje u posjed poljoprivrednog zemljišta, nadležnom državnom odvjetništvu na postupanje.

Povjerenstvo sukladno Zakonu preuzima posjed od zakupnika slijedom proteka roka na koji je Ugovor sklopljen, odnosno svih oblika raskida Ugovora.

**VI.**

Stručne i administrativne poslove za potrebe Povjerenstva obavlja Upravni odjel za komunalno stambenu djelatnost, uređenje prostora i zaštitu okoliša Grada Omiša.

**VII.**

Ova Odluka stupa na snagu osmog dana od dana objave u „Službenom glasniku Grada Omiša“.

PREDSJEDNIK GRADSKOG VIJEĆA

Zvonko Močić, dr.med.